
6.) Jegyzék, név szerinti szavazásról - „Üllésen meglévő külterületi kerékpárút
felújítása tárgyú projekt” közbeszerzési eljárás eredményéről

Üllés Nagyközségi Önkormányzat Képviselő-testületének
2026. július 23-i rendkívüli, nyílt ülésén meghozott

H A T Á R O Z A T O K 


104/2026.(VII.23.) önkormányzati határozat						5.o.	
Tárgy: A Képviselőtestület 2026. július23-i rendkívüli, nyílt ülésének napirendi pontjai

105/2026.(VII.23.) önkormányzati határozat						6.o.						
Tárgy: Döntés a településrendezési terv és a helyi építési szabályzat módosítására vonatkozó eljárás lezárásáról, a településszerkezeti terv és a HÉSZ módosításáról

106/2026.(VII.23.) önkormányzati határozat						8.o.	
Tárgy: Döntés a VJP-Közlekedésfejlesztés a Mórahalmi járásban - Üllésen meglévő külterületi kerékpárút felújítása tárgyú projekt” közbeszerzési eljárás eredményéről

107/2026.(VII.23.) önkormányzati határozat						9.o.	
Tárgy: Az alpolgármester tiszteletdíjának, költségtérítésének felülvizsgálata 	

108/2026.(VII.23.) önkormányzati határozat						11.o.	
Tárgy: Zárt ülés elrendelése



Üllés Nagyközségi Önkormányzat Képviselő-testületének
2026. július 23-i rendkívüli, nyílt ülésén megalkotott


R E N D E L E T 


8/2026.(VII.24.) ÖNKORMÁNYZATI RENDELET 					7.o.
A HELYI ÉPÍTÉSI SZABÁLYZATRÓL SZÓLÓ 5/2021.(IV. 14.) ÖNKORMÁNYZATI RENDELET MÓDOSÍTÁSÁRÓL





Jegyzőkönyv


Készült: az Üllés Nagyközségi Önkormányzat Képviselőtestületének 2026. július 23-i rendkívüli, nyílt ülésén. 

Helye: Polgármesteri Hivatal, Tárgyaló 

A képviselőtestület tagjai közül jelen vannak: Nagy Attila Gyula polgármester, Juhász Attila alpolgármester, Bezdány Zoltánné, Dudás János, Dr. Faragó-Mészáros Judit, Gyöngyösiné Simon Mariann képviselő

Távolmaradását előzetesen jelezte: Meszesné Volkovics Szilvia képviselő

Jegyzőkönyvvezető: Balogh Márta igazgatási előadó

Nagy Attila Gyula polgármester: köszönti a rendkívüli ülés résztvevőit. 
A Jelenléti ív alapján megállapítja, hogy a Képviselőtestület 7 tagjából 6 jelen van, így az ülést határozatképesnek nyilvánítja és azt megnyitja. 
Javasolja a nyílt ülés napirendjeinek meghívó szerinti megtárgyalását, melyet szavazásra bocsát. 

104/2026.(VII.23.) önkormányzati határozat						
Tárgy: A Képviselőtestület 2026. július 23-i rendkívüli, nyílt ülésének napirendi pontjai

H A T Á R O Z A T

Üllés Nagyközségi Önkormányzat Képviselőtestülete a Képviselőtestület 2026. július 23-i rendkívüli, nyílt ülésének napirendjeit az alábbiak szerint határozza meg: 

NYÍLT ÜLÉS
1.) Döntés a településrendezési terv és a helyi építési szabályzat módosítására vonatkozó eljáráslezárásáról, a településszerkezeti terv és a HÉSZ módosításáról
   Előadó: Nagy Attila Gyula polgármester 

2.) „Üllésen meglévő külterületi kerékpárút felújítása tárgyú projekt” közbeszerzési
eljárás eredményéről
   Előadó: Nagy Attila Gyula polgármester 

3.) Az alpolgármester tiszteletdíjának, költségtérítésének felülvizsgálata
    Előadó: Nagy Attila Gyula polgármester

ZÁRT ÜLÉS

4.) Lakáscélú támogatási kérelem elbírálása 
   Előadó: Nagy Attila Gyula polgármester 

Erről jegyzőkönyvi kivonaton értesül:
1) Nagy Attila Gyula polgármester
2) Irattár

1.) Napirend 
Döntés a településrendezési terv és a helyi építési szabályzat módosítására vonatkozó eljárás lezárásáról, a településszerkezeti terv és a HÉSZ módosításáról
Előadó: Nagy Attila Gyula polgármester
(az előterjesztés a jegyzőkönyv 3. számú melléklete)

Nagy Attila Gyula polgármester: a módosítás folyamatban van, külön vállalkozói kérelemre lett elindítva az eljárás. Van-e még intézni való? 

Czékus Péter műszaki ügyintéző: az önkormányzatnak nincs, a közbenső módosítási kérelmek beépítésre kerültek. 

Nagy Attila Gyula polgármester: nekik pénzügyileg fizetniük kell bármit is? 

Czékus Péter műszaki ügyintéző: semmit, az eljárás összes költségét a módosítást kérelmező rendezi. 

Nagy Attila Gyula polgármester: kérdés, észrevétel van-e az előterjesztéssel kapcsolatosan? Ha nincs, javasolja annak elfogadását, melyet szavazásra bocsát. 

A Képviselőtestület 6 igen szavazattal a javaslattal egyetért, és az alábbi határozatot hozza: 

105/2026.(VII.23.) önkormányzati határozat						
Tárgy: Döntés a településrendezési terv és a helyi építési szabályzat módosítására vonatkozó eljárás lezárásáról, a településszerkezeti terv és a HÉSZ módosításáról

H A T Á R O Z A T

Üllés Nagyközségi Önkormányzat Képviselő- testülete a magyar építészetről szóló 2023. évi C. törvény 2. § (1) bekezdése és 22. § (2) bekezdés a) pontja alapján biztosított jogkörében, valamint a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet 72. §-a alapján (a továbbiakban: Korm. rendelet) úgy dönt, hogy a helyi építési szabályzat felülvizsgálatával összhangban az Üllés 49/2021. (V. 03.) polgármesteri határozat

1) 1. sz. melléklete jelen határozat 1.sz. melléklete szerint módosul,
2) 2. sz. melléklete jelen határozat 2.sz. melléklete szerint módosul.


Határidő: azonnal
Felelős: Nagy Attila Gyula polgármester

Erről jegyzőkönyvi kivonaton értesítést kap: 
1. Nagy Attila Gyula polgármester
2. Dr. Borbás Zsuzsanna jegyző
3. Urbanimex Bt. (székhely: 7627 Pécs Kun utca 5/6.)
4. Czékus Péter műszaki előadó
5. Berkecz Balázs települési főépítész
6. Irattár

Nagy Attila Gyula polgármester: az előterjesztésnek van egy rendelet-tervezet része is. Kérdés észrevétel van-e? Amennyiben nincs, úgy javasolja a rendelet-tervezet elfogadását, melyet szavazásra bocsát. 

A Képviselőtestület 6 igen szavazattal a javaslattal egyetért és az alábbi rendeletet alkotja: 

ÜLLÉS NAGYKÖZSÉGI ÖNKORMÁNYZATI KÉPVISELŐTESTÜLETÉNEK 8/2025.(VII.24.) ÖNKORMÁNYZATI RENDELETE A HELYI ÉPÍTÉSI SZABÁLYZATRÓL SZÓLÓ 5/2021.(IV.14.) ÖNKORMÁNYZATI RENDELET MÓDOSÍTÁSÁRÓL
(a rendelet teljes szövegét a 4. számú melléklet tartalmazza) 

2.) Napirend 
Üllésen meglévő külterületi kerékpárút felújítása tárgyú projekt”
közbeszerzési eljárás eredményéről
Előadó: Nagy Attila Gyula polgármester
(az előterjesztés a jegyzőkönyv 5. számú melléklete)

Nagy Attila Gyula polgármester: a projekt az Üllés-Erdei Iskoláig tartó kerékpárút javítását célozza, ami viszonylag rövid szakasz. Erre kaptak árajánlatot, ez nettó 8.634.528,- Ft., ami a legkedvezőbb volt. Beleférnek a pályázati költségvetésbe, a megvalósítás plusz önerőt nem igényel. A legjobb árajánlatot a P+P Gép Kft adta. 

Dr. Borbás Zsuzsanna jegyző: a határozathozatal előtt név szerinti szavazást kell lebonyolítani. 

Nagy Attila Gyula polgármester: kéri, szavazzanak a határozati javaslatban foglaltak elfogadásáról, egyértelmű „igen”, „nem”, vagy „tartózkodom” szavakkal a határozati javaslatban foglaltakra. 
A név szerinti szavazással a jelenlévő képviselők az alábbi szavazatokat tették: 

Juhász Attila 				„igen”, 
Dudás János 				„igen”, 
Gyöngyösiné Simon Mariann		„igen”, 
Dr. Faragó-Mészáros Judit 		„tartózkodom”,
Bezdány Zoltánné 		 	„igen”,
Nagy Attila Gyula			„igen”


(6. számú melléklet - Jegyzék, név szerinti szavazásról - „Üllésen meglévő külterületi kerékpárút
felújítása tárgyú projekt” közbeszerzési eljárás eredményéről)

Nagy Attila Gyula polgármester megállapítja, hogy a képviselők a név szerinti szavazás során 6 igen és 1 tartózkodom szavazatot tettek.  Javasolja a név szerinti szavazás eredménye alapján a határozati javaslat elfogadását, melyet szavazásra bocsát. 

A Képviselőtestület 6 igen szavazattal, 1 tartózkodás mellett a javaslattal egyetért, és az alábbi határozatot hozza: 

106/2026.(VII.23.) önkormányzati határozat						
Tárgy: Döntés a VJP-Közlekedésfejlesztés a Mórahalmi járásban - Üllésen meglévő külterületi kerékpárút felújítása tárgyú projekt” közbeszerzési eljárás eredményéről

H A T Á R O Z A T

Üllés Nagyközségi Önkormányzat Képviselőtestülete a Bíráló Bizottság javaslatát figyelembe véve a VJP-Közlekedésfejlesztés a Mórahalmi járásban - Üllésen meglévő külterületi kerékpárút felújítása tárgyú projekt” Kbt. 115. § szerinti nyílt közbeszerzési eljárásban megállapítja, hogy a
1. P+P Gép Kft. ajánlata érvényes. Az ajánlat megfelel a felhívásban és közbeszerzési dokumentumban előírtaknak, és az ajánlatok közül a legjobb ár-érték arány ajánlatot a P+P Gép Kft. nyújtotta be. 
2. Az eljárás eredményes és a nyertes ajánlattevő a P+P Gép Kft. A rendelkezésre álló forrás a támogatási szerződés alapján 8.807.092,- Ft. A P+P Gép Kft. ajánlata 8.634.528,- Ft, mely a rendelkezésre álló forrást nem haladja meg, így az eljárás eredményes és a nyertes ajánlattevővel a szerződés megköthető. 
3. A Képviselő-testülete felhatalmazza a Polgármestert arra, hogy az eljárás nyertesével a P+P Gép Kft. ügyvezetőjével a vállalkozási szerződést 8.634.528,- Ft vállalkozási díjjal, az ajánlatban, a szerződéstervezetben és az érvényes jogszabályi előírásokban foglaltaknak megfelelően megkösse.

Határidő: azonnal
Felelős: Nagy Attila Gyula polgármester

Erről jegyzőkönyvi kivonaton értesítést kapnak: 
1) Nagy Attila Gyula polgármester 
2) Dr. Borbás Zsuzsanna jegyző
3) Fáncsik Judit pénzügyi-gazdálkodási csoportvezető
4) Weszely Tamás közbeszerzési szaktanácsadó által: EKR, Ajánlattevők
5.) Irattár

Nagy Attila Gyula polgármester: a kerékpárút másik fele hidegaszfalttal lesz javítva, ez átmeneti jellegű, kevésbé tartós, előreláthatólag 10-11 év után újabb javítást igényel. 
3.) Napirend 
Az alpolgármester tiszteletdíjának, költségtérítésének felülvizsgálata 
Előadó: Nagy Attila Gyula polgármester
(az előterjesztés a jegyzőkönyv 6 számú melléklete)

Nagy Attila Gyula polgármester: változott az Mötv., ez a polgármester és az alpolgármester költségtérítésének megszűnését vonja maga után. Javasolja, az alpolgármester tiszteletdíja maradjon a jelenlegi összegen. 
Kérdés, észrevétel van-e az előterjesztéssel kapcsolatosan? Ha nincs, javasolja annak elfogadását, melyet szavazásra bocsát. 

A Képviselőtestület 6 igen és 1 nem szavazattal a javaslattal egyetért, és az alábbi határozatot hozza: 

107/2026.(VII.23.) önkormányzati határozat						
Tárgy: Az alpolgármester tiszteletdíjának, költségtérítésének felülvizsgálata 

H A T Á R O Z A T

1.) Üllés Nagyközségi Önkormányzat Képviselő-testülete Juhász Attila társadalmi megbízatású alpolgármester tiszteletdíját 2026. július 1. napjától a Magyarország helyi önkormányzatairól szóló 2011. évi CLXXXIX. törvény 80. §-ában foglaltak alapján havi bruttó 596.464,- Ft összegben állapítja meg. 

2.) A Képviselő-testület a társadalmi megbízatású alpolgármester tiszteletdíjának megállapítása tárgyában hozott 156/2024. (X. 08.) és a 3/2025. (I. 17.) önkormányzati határozatokat visszavonja. 

3.) A Képviselő-testület felkéri a Jegyzőt, hogy gondoskodjon a szükséges intézkedések megtételéről.

Határidő: azonnal
Felelős: Dr. Borbás Zsuzsanna jegyző

Erről jegyzőkönyvi kivonaton értesítést kap: 
1.) Nagy Attila Gyula polgármester
2.) Juhász Attila alpolgármester 
3.) Baranyai-Balogh Katalin pénzügyi-gazdálkodási ügyintéző
4.) Irattár

Erről jegyzőkönyvi kivonaton értesül:
1) Nagy Attila Gyula polgármester
2) Irattár


Nagy Attila Gyula polgármester: nyílt ülésben van-e kérdés, észrevétel? 

Dudás János PÜB elnöke: lehetne-e beszélni, különösen a tóparton a kerékpárút melletti nyárfák eltávolításáról a Közútkezelővel. 

Nagy Attila Gyula polgármester: a Közútkezelő sem bővelkedik pénzzel. Bejelentették a kiszáradt fákat, vágni kellene azokat is, mert balesetveszélyesek. Tervezi, hogy személyes látogatást tesz a cég vezetőjénél. 
Az Üllés-Forráskút kerékpárút kivitelezésére a forrás nem elegendő. Hiányos tervek születtek a megyei önkormányzatnál, ami miatt a teljes megvalósításhoz jelentős önerőt kellene biztosítania a két önkormányzatnak. A Magyar Államkincstár a projekttel kapcsolatosan megbeszélést hívott össze augusztus 4-re. 

Juhász Attila alpolgármester: a tóparton a fű szép zöld volt, de most már ott és a játszószereken is kisült. Van nekik egy öntöződobjuk, ezt javasolja bevetni a locsolásban. 

Nagy Attila Gyula polgármester: megvizsgálják az öntöződobos öntözés lehetőségét és azt is, hogy ezzel mennyi vizet vennének ki a tóból. 

Juhász Attila alpolgármester: a 7 hektáros tó elég nagy, kb. 1 mm-es vízszintcsökkenést jelentene csupán.

Dr. Borbás Zsuzsanna jegyző: az öntöződob tudomása szerint most a focipályán van. 

(Bezdány Zoltánné 9.49 órakor elhagyja a Tárgyalótermet) 

Nagy Attila Gyula polgármester: megállapítja, a képviselőtestület 5 tagja jelen van, az ülés határozatképes. 

Dudás János PÜB elnöke: lehet, hogy célszerű lenne éjszaka locsolni, úgy kevesebb lenne az öntözési veszteség. 

(Bezdány Zoltánné 9.50 órakor visszajön a Tárgyalóterembe) 

Nagy Attila Gyula polgármester: megállapítja, a képviselőtestület 6 tagja jelen van, az ülés határozatképes. 
Gajda Attila országgyűlési képviselő kérte az önkormányzatot, küldje meg fejlesztési elképzeléseit, ezt megtették. Ő meghívta a képviselőt egy megbeszélésre is. Szeretné tudni, mi terveznek az önkormányzatokkal. Meg szeretné hívni a közmeghallgatásra is őt. A képviselő a Facebook oldalára feltett a településről pár kis videot is, ami pozitív hozzáállásról árulkodik. 
További kérdés, észrevétel, javaslat van-e? Amennyiben nincs, úgy az elkövetkezendő témákra figyelemmel zárt ülés megtartását javasolja, melyet szavazásra bocsát. 

A Képviselőtestület 6 igen szavazattal a javaslattal egyetért, és az alábbi határozatot hozza: 


108/2026.(VII.23.) önkormányzati határozat						
Tárgy: Zárt ülés elrendelése
H A T Á R O Z A T

Üllés Nagyközségi Önkormányzat Képviselőtestülete - figyelemmel Magyarország helyi önkormányzatairól szóló 2011. évi CLXXXIX. törvény 46.§ (2) bekezdésére – zárt ülés megtartását rendeli el.   

Erről jegyzőkönyvi kivonaton értesítést kap: 
1.) Nagy Attila Gyula polgármester 
2.) Dr. Borbás Zsuzsanna jegyző 
3.) Irattár 

Megköszöni a részvételt, a nyílt ülést 9 óra 48 perckor berekeszti, a jegyzőkönyvet lezárja. 


K.m.f.

       Nagy Attila Gyula                                                                                 Dr. Borbás Zsuzsanna
           polgármester                                                                                                 jegyző

